มีอาการคือ ปวดจุกๆท้องบริเวณหน้าท้องช่วงบนครับ ไม่น่าใจว่าเป็นแถวกระเพาะหรือเปล่า เริ่มมีอาการจากตอนที่ ไม่ได้กินอาหารนานๆเกือบทั้งวัน แต่พอหลังเกิดอาการก็ผ่านมา2-3วันแล้วยังเป็นอยู่ อาการคร่าวๆคือ จะรู้สึกแสบๆแถวหน้าท้องช่วงบน แล้วเวลาหายใจบางครั้ง จะรู้สึกเหมือนมีอะไรติด ทำให้ไอ แต่ไม่ได้เกิดอาการไอบ่อย แต่รู้สึกแสบๆตรงท้องช่วงบนตลอด (ตรวจผลATK covidแล้วขึ้น1ขีด)
สวัสดีค่ะ อาการจุกๆ ท้องบริเวณท้องส่วนบน แสบๆ ท้อง หายใจแล้วรู้สึกติด ไอ น่าจะเกิดจากการมีโรคกระเพาะอาหารอักเสบ ร่วมกับกรดไหลย้อน ซึ่งกระเพาะอาหารอักเสบนั้น จะทำให้มีอาการปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน และปวดร้าวทะลุไปหลังได้ นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้นในส่วนของโรคกรดไหลย้อน ก็จะทำให้มีอาการแสบร้อนกลางอกหรือแน่นหน้าอกร่วมด้วย ซึ่งอาจทำให้รู้สึกหายใจไม่อิ่ม ไม่เต็มที่ นอกจากนี้ อาจมีน้ำรสเปรี้ยวหรือขมในคอ หรือเจ็บคอ ระคายเคืองคอ และทำให้มีไอแห้งๆ ได้นอกจากนี้ ก็อาจเกิดจากการมีนิ่วในถุงน้ำดี ก็จะทำให้มีอาการปวดบริเวณท้องส่วนบนได้ แต่จะเป็นทางด้านขวา และมักปวดหลังการทานอาหาร แต่ก็ไม่น่าทำให้มีอาการไอ หายใจไม่สะดวกค่ะในเบื้องต้น แนะนำดูแลแบบโรคกระเพาะอาหารและกรดไหลย้อนไปก่อน ได้แก่ การเลือกทานอาหารอ่อน อาหารที่ย่อยง่าย ไม่ทานอาหารที่มีไขมันสูง เช่น อาหารทอดต่างๆ อาหารผัดไม่ทานอาหารรสจัด ไม่ทานเผ็ด ควรเคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมากหรืออิ่มเกินไป ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ และไม่ควรทานอาหารแล้วนอนทันที ต้องเว้นระยะไปอย่างน้อย 2 ชั่วโมง ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ เป็นต้นหากได้ปฏิบัติตัวดังกล่าวแล้ว อาการยังไม่ดีขึ้น รุนแรงขึ้น ก็ควรไปพบแพทย์เพื่อตรวจรักษาค่ะ